หนูต้องกลับกทมโดยบินจากเชียงใหม่ หนูไปตรวจการได้ยินพบว่าหูเสื่อมทั้งสองข้าง ได้ยินเสียงส กับซไม่ชัด อยากทราบนั่งเครื่องบินได้มั้ยคะ หูจะดับมั้ยคะตอนนี้กลัวมากๆเลยค่ะ นอนไม่หลับเลย
สวัสดีค่ะ ประสาทหูเสื่อมเป็นภาวะที่เกิดจากความเสื่อม จึงมักเกิดตามวัยที่มากขึ้น ในบางรายอาจเกิดได้ไวขึ้นจากการมีพฤติกรรมหรือสิ่งแวดล้อมในชีวิตประจำวันที่ทำลายหูเช่นอยู่ในที่เสียงดังติดต่อกันนานๆบ่อยๆ มีน้ำในหูไม่เท่ากัน มีเนื้องอกของเส้นประสาทหู การใช้ยาฆ่าเชื้อที่มีผลข้างเคียงทำลายเส้นประสาทหู เป็นต้น อาการเช่นการได้ยินลดลง มักจะมีอาการแบบค่อยเป็นค่อยไปการมีประสาทหูเสื่อมนั้น ไม่ได้เป็นข้อห้ามในการขึ้นเครื่องบินค่ะ แต่ควรหลีกเลี่ยงสถานที่ที่เสียงดังๆต่อเนื่องกันนานๆ ช่วงขึ้นเครื่องบินหรืออยู่บนเครื่องบินถ้ามีอาการเช่นหูอื้อมาก สามารถกินยากลุ่มยาแก้แพ้เพื่อช่วยระงับอาการได้เบื้องต้น แต่หากหลังลงเครื่องบิน ยังมีอาการหูอื้อต่อเนื่อง ปวดหูตลอดเวลา มีน้ำไหลจากหู ได้ยินไม่ชัดเจน ควรรีบไปพบแพทย์หูคอจมูกเพื่อตรวจเพิ่มเติมต่อไป